Palavana orelstrigo

Palavana orelstrigo (Otus fuliginosus, laŭ kio ankaŭ Fulgeca orelstrigo) estas ofta specio de strigoj en la familio Strigedoj kaj genro Otus. Ĝi troviĝas kiel endemio en insulo de Filipinoj, nome nur en Palavano. Ĝi troviĝas en tropikaj humidaj arbaroj de malaltaj teroj. Ĝi estas minacata pro habitatoperdo. 

 Aspekto kaj taksonomio 
eBird priskribas la birdospecion jene: "Sufiĉe malgranda strigo de malaltaĵa arbaro. Malhelbruna supre kun blanka strio malantaŭ la ŝultro, kaj pli pala kaj pli varma bruna sube kun nigraj markoj. Notu la larĝan, malprofundan V-formon etendiĝantan de inter la okuloj ĝis la finoj de la elstaraj oreltufoj, kaj la malhelan vizaĝŝildon kun nekompleta blanka bordo malsupre. La okuloj estas profunde oranĝkoloraj. Simila al la Mantanana orelstrigo, kiu troviĝas nur sur malgrandaj insuloj apud Palavano, sed diferencas laŭ okulkoloro. La voĉo estas malalta raŭka kvako, "gruk grrrrrrrrrr".

Iam oni kredis, ke ĝi estas parto de specigrupo kun la hindia orelstrigo kaj la koluma orelstrigo, sed ĝi multe diferencas laŭ voĉoj.

 Ekologio kaj kutimaro 
Oni ne scias multe pri ĉi tiu strigo, sed oni supozas, ke ili havas similajn kutimojn al aliaj proksime rilataj orelstrigoj. Ilia dieto supozeble konsistas el insektoj, malgrandaj mamuloj, reptilioj kaj amfibioj.

Oni supozas, ke ili vivas solaj aŭ en monogamaj paroj kaj nestas en arbokavaĵoj. Birdoj en reprodukta stato kun pligrandigitaj gonadoj estis kolektitaj en aprilo. La tipa specimeno estis junulo prenita en julio.

 Habitato kaj konservostatuso 
Ĝia vivejo estas en tropikaj humidaj malaltaj arbaroj, kiel primaraj kaj sekundaraj arbaroj, kaj eĉ miksitaj kultivataj areoj – kondiĉe ke ankoraŭ estas arboj.

IUCN antaŭe taksis ĉi tiun birdon kiel preskaŭ minacata, kun populacio de ĉirkaŭ 10 000 ĝis 19 999 maturaj individuoj restantaj, sed ĉi tiu specio estis retaksita kiel Malplej Zorgiga specio, konservante la saman proksimuman populacian takson kun malkreskanta populacio. Ĉi tiu malsuprenlistigo ne estas rezulto de pligrandiĝo de la nombro de ĉi tiu specio, sed prefere de la supozebla toleremo de ĉi tiu specio al sekundara arbaro, kio signifas, ke ĝia malkreskrapideco estas pli malrapida ol la malkreskrapideco de praarbaro. La ĉefa minaco de ĉi tiu specio estas habitatoperdo kun pogranda senigado de arbaraj vivejoj kiel rezulto de laŭleĝa kaj kontraŭleĝa arbohakado, minado kaj konverto en terkulturaj teroj per bruligado aŭ aliaj metodoj.

Referencoj


Yee, S. A., Puan, C. L., Chang, P. K., & Azhar, B. (2016). "Vocal Individuality of Sunda Scops-Owl ( Otus lempiji) in Peninsular Malaysia." Journal of Raptor Research, 50(4), 379–390. 
World Owl Trust: Sunda Scops Owl
Dickinson, E.C., R.S. Kennedy, kaj K.C. Parkes. 1991. The birds of the Philippines. An annotated check-list. British Ornithologists' Union Check-list number 12. British Ornithologists' Union, London.

 Eksteraj ligiloj 

BirdLife Species Factsheet

Kategorio:Strigedoj
Kategorio:Birdoj de la Filipinoj